
Τετάρτη, 21 Οκτωβρίου 2026

ΔΕΛΤΙΟ ΤΥΠΟΥ

Εντοπισμός και διάσωση 56 αλλοδαπών στην Ιεράπετρα – Εντοπισμός 37 αλλοδαπών στους Καλούς Λιμένες – Εντοπισμός και διάσωση 56 αλλοδαπών στην Ιεράπετρα – Αποβίβαση ασθενούς μέλους πληρώματος Κ/Ζ στη Μύκονο – Σύλληψη ημεδαπού για παράβαση της νομοθεσίας περί προσωπικών δεδομένων στη Λευκάδα – Διακομιδές ασθενών 

Τις πρωινές ώρες χθες, ενημερώθηκαν οι Λιμενικές Αρχές της Ιεράπετρας και των Καλών Λιμένων από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 27 ν.μ. νότια-νοτιοδυτικά της Ιεράπετρας. Άμεσα για την περιοχή απέπλευσε ένα Περιπολικό σκάφος Λ.Σ.-ΕΛ.ΑΚΤ., όπου εντόπισε και περισυνέλεξε συνολικά 56 αλλοδαπούς (52 άνδρες, 2 γυναίκες και 2 ανήλικους), τους οποίους μετέφερε με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπτερας

*****

Τις μεσημβρινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην περιοχή «ΑΡΒΗ» του Δήμου Βιάννου Ηρακλείου. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 37 αλλοδαπούς (36 άντρες και 1 γυναίκα). Οι αλλοδαποί οδηγήθηκαν με λεωφορείο στο λιμάνι του Ηρακλείου, συνοδεία στελεχών του Τμήματος Αστυνομικών Επιχειρήσεων Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****

Τις μεσημβρινές ώρες χθες, Περιπολικό σκάφος Λ.Σ.-ΕΛ.ΑΚΤ. εντόπισε και περισυνέλεξε 56 αλλοδαπούς (51 άντρες, 1 γυναίκα και 4 ανήλικοι) στη θαλάσσια περιοχή νότια της Ιεράπετρας. Οι διασωθέντες μεταφέρθηκαν με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις μεσημβρινές ώρες χθες, ενημερώθηκε η Λιμενική Αρχή της Μυκόνου ότι έχρηζε άμεσης νοσοκομειακής περίθαλψης ένας 37χρονος αλλοδαπός (υπήκοος Ινδίας) μέλος πληρώματος (ειδικότητας μάγειρα) ενός κρουαζιερόπλοιου (Κ/Ζ) σημαίας Μάλτας, το οποίο βρισκόταν στο λιμάνι της Μυκόνου. Ο 37χρονος μεταφέρθηκε σε ιδιωτική κλινική του νησιού για παροχή ιατρικής περίθαλψης, ενώ πρόκειται να μεταφερθεί σε ιδιωτική κλινική στην Αττική. Το Κ/Ζ απέπλευσε τις απογευματινές ώρες προς συνέχιση του προγραμματισμένου του δρομολογίου. 


*****

Τις μεσημβρινές ώρες χθες, στελέχη της Λιμενικής Αρχής του Νυδρίου προέβησαν στη σύλληψη ενός 42χρονου ημεδαπού για παράβαση του άρθρου 370Α του Π.Κ. «Παραβίαση του απορρήτου της τηλεφωνικής επικοινωνίας και της προφορικής συνομιλίας» και του άρθρου 38 του Ν. 4624/2019 «Παραβίαση δεδομένων προσωπικού χαρακτήρα». Ειδικότερα, κατόπιν ελέγχου που διενεργήθηκε στο λιμάνι των Συβότων Λευκάδας, διαπιστώθηκε η τοποθέτηση δύο καμερών σε πλωτή εξέδρα εποχιακής χρήσης και μίας κάμερας επί σκάφους ιδιοκτησίας του ανωτέρω, οι οποίες κατέγραφαν εικόνα και ήχο από κοινόχρηστους δημόσιους χώρους, καθώς και συνομιλίες τρίτων χωρίς τη συναίνεση τους. Ο χειρισμός των καμερών γινόταν μέσω φορητού υπολογιστή που βρέθηκε στην κατοχή του 42χρονου. Από το Α’ Λιμενικό Τμήμα Νυδρίου του Λιμεναρχείου Λευκάδας που διενεργεί την προανάκριση, κατασχέθηκαν οι κάμερες και ο φορητός υπολογιστής. 

*****


Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-74χρονου, από το λιμάνι του Αγκιστρίου στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ., 
-45χρονου, από το λιμάνι της Αμοργού στο λιμάνι της Νάξου, με Περιπολικό σκάφος Λ.Σ.-ΕΛ.ΑΚΤ., 
-25χρονης, από το λιμάνι της Ελαφονήσου στο λιμάνι της Πούντας, με το Ε/Γ-Ο/Γ «ΣΤΑΥΡΟΣ ΕΛΕΝΗ» Ν.Π. 12783, 
-27χρονου, από το λιμάνι της Σαμοθράκης στο λιμάνι της Αλεξανδρούπολης με Περιπολικό σκάφος Λ.Σ.-ΕΛ.ΑΚΤ. και 
-βρέφους 2 ετών, από το λιμάνι της Σκύρου στο λιμάνι της Κύμης με το Ε/Π-Τ/Ρ «ΚΥΜΟΘΟΗ» Ν. Ραφήνας 73.

